Ιμπραΐμ Μπουμπακάρ Κεϊτά

Ο Ιμπραΐμ Μπουμπακάρ Κεϊτά (Ibrahim Boubacar Keïta, 29 Ιανουαρίου 1945-16 Ιανουαρίου 2022) ήταν πολιτικός από το Μάλι. Διετέλεσε πρόεδρος της χώρας από το 2013 έως το 2020, πρωθυπουργός της χώρας από το 1994 έως το 2000 και πρόεδρος του Κοινοβουλίου του Μάλι από το 2002 έως το 2007. Παραιτήθηκε στις 19 Αυγούστου 2020, έπειτα από τη σύλληψή του από στασιαστές του στρατού στη διάρκεια του πραξικοπήματος του Μάλι του 2020.

Σπουδές
Γεννήθηκε στην πόλη Κουτιάλα (Koutiala). Φοίτησε στα λύκεια Ζανσόν ντε Σαγί ( Lycée Janson de Sailly) του Παρισιού και Ασκιά-Μοχαμέντ (Lycée Askia-Mohamed) του Μπαμακό, ενώ στη συνέχεια φοίτησε στα πανεπιστήμια του Ντακάρ (Université Cheikh Anta Diop) στη Σενεγάλη και της Σορβόνης (Université Paris-1 Panthéon-Sorbonne) στο Παρίσι. Κατέχει δίπλωμα μάστερ στην Ιστορία καθώς και πτυχία στις Πολιτικές Επιστήμες και τις Διεθνής Σχέσεις. Αργότερα ασχολήθηκε με την έρευνα στο Γαλλικό Εθνικό Κέντρο Επιστημονικής Έρευνας (Centre national de la recherche scientifique, CNRS) ενώ δίδαξε μαθήματα στον χώρο της πολιτικής για τον Τρίτο Κόσμο στη Σορβόνη. Με την επιστροφή του στο Μάλι εργάστηκε ως τεχνικός σύμβουλος για το Ευρωπαϊκό Ταμείο Ανάπτυξης (European Development Fund, EDF) και ως διευθυντής της διεθνούς Μη Κυβερνητικής Οργάνωσης Terre des Hommes στο Μάλι, που βοηθά παιδιά στον αναπτυσσόμενο κόσμο.

Πολιτική σταδιοδρομία
Όταν τον Οκτώβριο του 1990 οι αντίπαλοι του Μούσα Τραορέ ενώθηκαν σχηματίζοντας τη συμμαχία ADEMA (αργότερα ADEMA-PASJ, Alliance pour la Démocratie au Mali-Parti Pan-Africain pour la Liberté, la Solidarité et la Justice) ο Κεϊτά έγινε αμέσως μέλος της. Στο ιδρυτικό της συνέδριο το 1991 υπήρξε Γραμματέας για τις Αφρικανικές και Διεθνείς Σχέσεις"Membres du conseil exécutif de l'Adéma-PASJ élus au congrès constitutif du 25 et 26 Mai 1991." , ADEMA website . ενώ κατά την επιτυχημένη εκλογική διαδικασία του 1992 υπήρξε αναπληρωτής διευθυντής της προεκλογικής εκστρατείας του κόμματος, κατά την οποία ο Αλφά Ουμάρ Κοναρέ κατάφερε να κατακτήσει την προεδρία της χώρας.

 Υπουργός Εξωτερικών και Πρωθυπουργός του Μάλι 
Ο Κοναρέ όρισε τον Κεϊτά ανώτερο διπλωματικό σύμβουλο και εκπρόσωπο Τύπου τον Ιούνιο του 1992, ενώ τον Νοέμβριο του ίδιου έτους τοποθετήθηκε ως πρέσβης στης χώρας στην Ακτή Ελεφαντοστού, την Γκαμπόν, την Μπουρκίνα Φάσο και τον Νίγηρα.National Assembly page for Keïta .Προφίλ του υποψηφίου , Bamanet.net, 20-4-2007 . Το 1993 ανέλαβε καθήκοντα υπουργού Εξωτερικών της χώρας, ενώ στις 4 Φεβρουαρίου του 1994 ο Κονορέ όρισε τον Ιμπραήμ Κεϊτά πρωθυπουργό του Μάλι, θέση στην οποία παρέμεινε μέχρι τον Φεβρουάριο του 2000, με μια μικρή ολιγοήμερη διακοπή τον Σεπτέμβριο του 1997 με αφορμή τις προεδρικές εκλογές εκείνου του έτους."Mali: Prime Minister Keita resigns", Radio France Internationale (nl.newsbank.com), 14-9-1997. Τον Σεπτέμβριο του 1994, επίσης, κατά το πρώτο συνέδριο της ADEMA ο Κεϊτά εκλέχθηκε νέος της πρόεδρος,"Membres du conseil exécutif de l'Adéma-PASJ élus au premier congrès ordinaire de Septembre 1994." , ADEMA website . επανεκλέχθηκε στη θέση τον Οκτώβριο του 1999"DIRECTION NATIONALE: Comité exécutif 1999 - 2000" , ADEMA website . ενώ τον Νοέμβριο του 1999 εκλέχθηκε αντιπρόεδρος της Σοσιαλιστικής Διεθνούς.

 Πρόεδρος του Κοινοβουλίου 
Το 2000 ήρθε σε ρήξη με άλλα μέλη στο εσωτερικό της ADEMA και αναγκάστηκε να παραιτηθεί από τη θέση του πρωθυπουργού, στις 14 Φεβρουαρίου του 2000. Τον Οκτώβριο του ίδιου έτους παραιτήθηκε και από την προεδρία του κόμματος. Στις 30 Ιουνίου του 2001 ανακοίνωσε τη δημιουργία νέου κόμματος, του Συναγερμού για το Μάλι (Rassemblement pour le Mali, αρκτικόλεξο: PRM)."L'ancien Premier ministre, Ibrahim Boubacar Keita, crée son parti" , Afrique Express, No. 231, 2-7-2001 . Κατέβηκε ως υποψήφιος πρόεδρος του Μάλι στις εκλογές του 2002, με την υποστήριξη αρκετών Μουσουλμάνων."Mali's Muslim leaders back ex-premier", BBC News, 26-4-2002. Στον πρώτο γύρο των εκλογών, τον Απρίλιο του 2002, κατέλαβε τελικά την τρίτη θέση με ποσοστό 21,03%, πίσω από τους Αμαντού Τουμανί Τουρέ και Σουμάιλα Σισέ."1er tour de l'élection présidentielle au Mali : Verdict de la Cour Constitutionnelle" , L'Essor, 9-5-2002 . Μετά τα αποτελέσματα του πρώτου γύρου, τα οποία μαζί με άλλους είχε αμφισβητήσει,Joan Baxter, "Mali court reviews 'vote-rigging'", BBC News, 7-5-2002. "MALI: Malians await court's decision", IRIN, 7-5-2002.  και τον αποκλεισμό του από τον δεύτερο γύρο, ο Κεϊτά δήλωσε την υποστήριξή του στον Τουρέ,"Mali's opposition backs general", BBC News, 10-5-2002.  ο οποίος ήταν και ο τελικός νικητής των εκλογών.

Στις κοινοβουλευτικές εκλογές του Ιουλίου του 2002 εκλέχθηκε βουλευτής στην περιφέρεια του Μπαμακό."Législatives au Mali: la mouvance présidentielle en tête au 1er tour" , AFP (Jeuneafrique.com), 6-7-2007 . Στις 16 Σεπτεμβρίου 2002 ανέλαβε τη θέση του προέδρου της Βουλής, με μεγάλη πλειοψηφία (115 ψήφους σε 138 βουλευτές), έχοντας μάλιστα και την υποστήριξη της ADEMA.2002 timeline  στην ιστοσελίδα της Προεδρίας του Μάλι.Francis Kpatindé, "Retour triomphal pour Ibrahim Boubacar Keita", Jeuneafrique.com, 7-10-2002 ."Démission du gouvernement, Ahmed Mohamed Ag Hamani reconduit au poste de premier ministre" , Afrique Express, N° 257, 17-10-2002 .

Τον Οκτώβριο του 2002 εκλέχθηκε πρόεδρος της Εκτελεστικής Επιτροπής της Αφρικανικής Κοινοβουλευτικής Ένωσης.

Το 2007 έλαβε ξανά μέρος στις προεδρικές εκλογές,"IBK investi par son parti candidat à l’élection présidentielle prochaine au Mali" , African Press Agency, 28-1-2007 . καταλαμβάνοντας τη δεύτερη θέση πίσω από τον Τουρέ, με ποσοστό 19,15% (έναντι 71,20%)."Présidentielle au Mali: la Cour constitutionnelle valide la réélection de Touré", AFP (Jeuneafrique.com), 12 -5-2007 . Ο Κεϊτά αμφισβήτησε τα αποτελέσματα, σχηματίζοντας τη συμμαχία Front pour la démocratie et la république (FDR)."Mali: l'opposition conteste la présidentielle sans attendre les résultats", AFP (Jeuneafrique.com), 1-5-2007 . Όταν η επανεκλογή Τουρέ επιβεβαιώθηκε από το Συνταγματικό Δικαστήριο το FDR απέσυρε την ένστασή του."Mali opposition concedes Toure's re-election", Reuters (IOL), 21-5-2007 .

Στις κοινοβουλευτικές εκλογές του Ιουλίου του 2007, το FDR κατέλαβε 15 έδρες, 11 για το PRM και 4 για το κόμμα PARENA (Le Parti pour la renaissance nationale). Ο Κεϊτά αποφάσισε να μη βάλει ξανά υποψηφιότητα για τη θέση του προέδρου του Κοινοβουλίου.

Πρόεδρος του Μάλι
Το 2013 έλαβε ξανά μέρος στις προεδρικές εκλογές, ως επικεφαλής του PRM. Κατά τον πρώτο γύρο στις 28 Ιουλίου έλαβε 1.222.657 ψήφους, ποσοστό 39,23%.ELECTION PRESIDENTIELLE DE 2013  (Αποτελέσματα 1ου γύρου)  Στον δεύτερο γύρο, στις 11 Αυγούστου 2013, επικράτησε άνετα του Σουμαϊλά Σισέ από το URD (Union pour la République et la Démocratie) και αναδείχθηκε νέος πρόεδρος του Μάλι,Νικητής στις προεδρικές εκλογές του Μάλι ο Ιμπραήμ Κεϊτά, ΔΟΛ, Associated Press μέσω in.gr, 13-8-2013. λαμβάνοντας 2.354.693 ψήφους (ποσοστό 77,61%) έναντι 679.258 ψήφων (ποσοστό 22,39%) του αντιπάλου τουELECTION PRESIDENTIELLE DE 2013  (Αποτελέσματα 2ου γύρου) 

Ορκίστηκε τον Σεπτέμβριο του 2013.

 Επανεκλογή το 2018 
Ο Μπουμπακάρ Κεϊτά επανεξελέγη στον δεύτερο γύρο των προεδρικών εκλογών στις 12 Αυγούστου 2018 με ποσοστό 67,17% έναντι 32,83% για τον Σουμάιλα Σισέ.Mali president Keita wins landslide election; faces uphill struggle, Reuters, 16 Αυγούστου 2018, ανακτήθηκε στις 19 Αυγούστου 2020. Στις 4 Σεπτεμβρίου 2018 ορκίστηκε πρόεδρος για 2η θητεία.

 Παραίτηση  
Στις 18 Αυγούστου 2020 ο Κεϊτά μαζί με τον πρωθυπουργό Μπουμπού Σισέ, συνελήφθησαν από στασιαστές του στρατού στη διάρκεια απόπειρας πραξικοπήματος. Την επομένη διέλυσε το κοινοβούλιο και ανακοίνωσε την παραίτησή του, λέγοντας ότι δεν ήθελε να χυθεί καθόλου αίμα για να διατηρηθεί στην εξουσία.Ο πρόεδρος του Μάλι παραιτήθηκε και ανακοίνωσε διάλυση κοινοβουλίου, huffingtonpost.gr, 19 Αυγούστου 2020.

Πέθανε στην οικία του στην Μπαμακό στις 16 Ιανουαρίου 2022, σε ηλικία 76 ετών.Mali's ousted president Ibrahim Boubacar Keita dies, former minister says Reuters, 16 Ιανουαρίου 2022.

Παραπομπές

Κατηγορία:Πρωθυπουργοί του Μάλι
Κατηγορία:Αρχηγοί κράτους του Μάλι